Hindistonda 23 metrlik devor qulashi oqibatida 16 kishi halok bo‘ldi

Hindiston g‘arbidagi Puna shahrida 23 metrlik devorning qurilish baraklari ustiga qulashi oqibatida 16 nafar ishchi halok bo‘ldi. “TASS” xabar berichisha, voqea 29-iyun kuni sodir bo‘lgan.

Ma’lum bo‘lishicha, ko‘p qavatli uylarni o‘rab turuvchi devor ishchilar yashagan tunuka baraklar ustiga qulagan. Devorning qulashiga kuchli musson yomg‘iri sabab bo‘lgan.
Xabarda aytilishicha, qidiruv-qutqaruv operatsiyasi davom etmoqda. Vayronalar ostida yana odamlar bo‘lishi mumkin.